***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk 54-7/2019.

***Jegyzőkönyv***

***Készült***: Nóráp Község Önkormányzat képviselő-testületének 2019. május 20-án 18.00 órakor megtartott nyilvános testületi üléséről.

***Az ülés helye:*** Polgármesteri Hivatal

Nóráp Kossuth utca 48.

***Jelen vannak***: Antalné Ihász Mária polgármester

Pintér Sándorné alpolgármester

Margl Károly képviselő

Molnár József képviselő (4 fő)

Tanácskozási joggal részt vett: Kissné Szántó Mária jegyző

(jelenléti ív a jkv. 1. melléklete)

**Antalné Ihász Mária polgármester** köszöntötte a képviselőket, Megállapította, hogy az 5 fő képviselőből 4 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. Az Önkormányzat 2018. évi pénzügyi tervének módosítása
2. A 2018. évi költségvetés végrehajtása, zárszámadás
3. Az Önkormányzat 2019. évi költségvetésének módosítása
4. Rendeletalkotás az államháztartáson kívüli forrás átvételére és átadására vonatkozó szabályokról
5. Törvényességi felhivás: az Önkormányzat Szervezeti és Működési szabályzatának módosítása
6. Beszámoló az önkormányzat családsegítő és gyermekjóléti tevékenységéről
7. Pályázat orvosi eszközök beszerzésére a Magyar Falu Program keretében
8. Vegyes ügyek

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

1. **Az Önkormányzat 2018. évi költségvetésének módosítása**

**Előadó:Antalné Ihász Mária polgármester**

**Antalné Ihász Mária polgármester**  megállapította, hogy az előterjesztést, valamint a rendelet-tervezetet a képviselők a meghívóval kézhez kapták. (jkv. 3. melléklete) Kérte a véleményeket, hozzászólásokat.

Hozzászólás nem volt, a képviselők egyetértettek az előterjesztésben foglaltakkal.

A polgármester kérte a képviselőket a szavazásra:

Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Nóráp község Önkormányzat Képviselő-testületének 4/2019. (V.27.) önkormányzati rendelete**

**az Önkormányzat 2018. évi költségvetéséről szóló 1/2018. (II.20.) önkormányzati rendeletének módosításáról**

(A rendelet és egységes szerkezete a jegyzőkönyv 4. melléklete)

**2.)** **Beszámoló az önkormányzat 2018. évi pénzügyi tervének végrehajtásáról, zárszámadási rendelet**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a képviselők a beszámolót, rendelettervezetet és mellékleteit a meghívóval együtt kézhez kapták. (5. melléklet) Kérte a hozzászólásokat, javasolta a rendelet elfogadását.

Hozzászólás nem volt. A polgármester kérte a képviselőket a rendelet elfogadására az előterjesztés szerint.

Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Nóráp község Önkormányzat Képviselő-testületének 5/2019. (V.27.) önkormányzati rendelete**

***Nóráp község Önkormányzatának 2018. évi zárszámadásáról***

(A rendelet a jegyzőkönyv 6. melléklete)

**3.) Az Önkormányzat 2019. évi költségvetésének módosítása**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a képviselők a napirend anyagát a meghívóval együtt kézhez kapták. (Jkv. 7. melléklete) Kérte a véleményeket, javasolta a tervezet elfogadását.

Hozzászólás nem volt, a képviselők egyetértettek a módosítással.

A polgármester kérte a képviselőket a rendelet és egységes szerkezetével kapcsolatos szavazásra:

Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Nóráp község Önkormányzat Képviselő-testületének 6/2019. (V.27.) önkormányzati rendelete**

***az Önkormányzat 2019. évi költségvetéséről szóló 2/2019. (II.20.) önkormányzati rendelet módosításáról***

(A rendelet és egységes szerkezete a jegyzőkönyv 8 melléklete)

**4.) Rendeletalkotás az államháztartáson kívüli forrás átvételére és átadására vonatkozó szabályokról**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a napirend anyagát a képviselők a meghívóval együtt kézhez kapták. (Jkv 9. melléklete) Javasolta a rendelet-tervezet elfogadását.

A képviselők egyetértettek a tervezettel, hozzászólás nem volt.

A polgármester kérte a képviselőket a rendelettel kapcsolatos szavazásra:

Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Nóráp község Önkormányzat Képviselő-testületének 7/2019. (V.27.) önkormányzati rendelete**

***az államháztartáson kívüli forrás átvételére és átadására vonatkozó szabályokról***

(A rendelet a jkv. 10. melléklete)

**5.) Törvényességi felhivás: az Önkormányzat Szervezeti és Működési szabályzatának módosítása**

Előadó: Antalné Ihász Mária polgármestert

**Antalné Ihász Mária polgármester** megállapította, hogy a törvényességi felhívást a képviselők kézhez kapták. (jkv. 11. melléklete) A felhívásban szereplő hiányosságok kijavítására 2019. június 30-i határidőt javasol. Kérte a véleményeket.

A képviselők a javaslattal egyetértettek.

Nóráp Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**27/2019. (V.20.) KT határozat**

Nóráp Község Önkormányzat Képviselő-testülete a Veszprém Megyei Kormányhivatal VE/53/1112/2019. törvényességi felhívásával egyetért.

Utasítja a képviselő-testület a jegyzőt, hogy a szervezeti és működési szabályzat átdolgozásáról gondoskodjon.

**Felelős:** jegyző

**Határidő:** 2019. június 30.

**6.) Beszámoló az önkormányzat családsegítő és gyermekjóléti tevékenységéről**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a beszámolókat a képviselők a meghívóval együtt kézhez kapták. (Jkv. 13. melléklete) Kérte a véleményeket, javasolta a beszámolók elfogadását.

Hozzászólás nem volt.

Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**28/2019. (V.20.) KT határozat**

Nóráp község Önkormányzat Képviselő-testülete az önkormányzat 2018. évi gyermekjóléti és gyermekvédelmi tevékenységéről szóló átfogó értékelést az előterjesztés szerint elfogadja.

Felkéri a képviselő-testület a jegyzőt, hogy a beszámolót a Veszprém Megyei Kormányhivatal Szociális és Gyámügyi Osztálya részére küldje meg.

**Felelős**: jegyző

**Határidő**. 2019. május 31.

**7.) Pályázat orvosi eszközök beszerzésére a Magyar Falu Program keretében**

**Előadó: Antalné Ihász Mária polgármester**

**Antalné Ihász Mária polgármester** tájékoztatta a képviselőket, hogy Dr Szűcs Ildikó háziorvos kérelemmel fordult az Önkormányzathoz, hogy a Magyar Falu Program keretében orvosi eszközöket szerezzenek be a rendelő részére.

(Eszközigény jkv. 14. melléklete)

Az igényelt eszközökre vonatkozóan az árajánlatot előzetesen megkértük, 2.990.880 Ft

A pályázat 100 %-an támogatott, előfinanszírozott. A benyújtási határidő 2019. május 27.

Javasolja a pályázat benyújtását.

A képviselők a javaslattal egyetértettek.

Nóráp Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**29/2019. (V.20.) KT határozat**

Nóráp Község Önkormányzat Képviselő-testülete a Miniszterelnökséget vezető miniszter által a Magyar Falu Program keretében kiírt MFP-AEE/2019. Kódszámú „orvosi eszköz” beszerzése alprogramra pályázatot nyújt be a Nórápi orvosi rendelőbe orvosi eszközök beszerzésére.

Az árajánlat alapján pályázati összeg 2.990.880 Ft.

Utasítja a képviselő-testület a jegyzőt, hogy a pályázat határidőben történő benyújtásáról gondoskodjon.

**Felelős**: jegyző

**Határidő:** 2019. május 27.

**8.) Vegyes ügyek**

A napirend keretében a polgármester tájékoztatta a képviselőket, hogy részt vett a TÖOSZ által rendezett regionális fórumon, megosztotta a képviselőkkel az ott szerzett információkat.

Tájékoztatta a képviselőket az esedékes határszemléről.

Beszámolt a húsvéti játszóházi rendezvényről.

Tájékoztatta a képviselőket, hogy június 1-jén lesz a gyermeknap,a falunap – a településről elszármazottak találkozójával egy időben , július 27-én.

Elmondta, hogy beneveztek a „Tiszta, virágos Veszprém megyéért” pályázatra, bíznak a sikerben, mint látható, nagyon szépen parkosítottak.

**Molnár József képviselő** felvetette, hogy az orvosi rendelőbe az ablakokra redőnyt kellene szereltetni, mert este a számítógépek fényei nagyon kivilágítanak.

A képviselők a javaslattal egyetértettek, a költségvetés függvényében döntenek a felújításról.

A döntést követően a polgármester a képviselő-testület nyilvános ülését 20.00 órakor bezárta, zárt ülésen folytatták a munkát.

K.m.f.

Antalné Ihász Mária Kissné Szántó Mária

polgármester jegyző